Aleksej Kudrin

Aleksej Leonidovitsj Kudrin (russisk: Алексей Леонидович Кудрин, født 12. oktober 1960 i Dobele i Den latviske sosialistiske sovjetrepublikk i Sovjetunionen) er en russisk politiker som var Russlands finansminister fra 18. mai 2000 til 26. september 2011.

 Liv og virke 
 Bakgrunn 
Aleksej Kudrin vokste opp som sønn av en militær i Arkhangelsk, der han fikk sin skolegang. Deretter dro han til Leningrad og atrbeidet der som bilmekaniker. Han studerte deretter ved byens universitet og tok eksamen i 1983. 

 Politisk karriere 
Han arbeidet for borgermesteren i St. Petersburg Anatolij Sobtsjak fra 1990 til 1996, og det var der han traff Russlands president Vladimir Putin.

I august 1996 ble han visesjef over Boris Jeltsins presidentkanselli med ansvar for handelsspørsmål. I mars 1997 ble han første vise finansminister og den 28. mai 2000 ble han utnevnt av president Putin til finansminister. Tidsskriftet Euromoney kåret ham i 2010 til årets finansminister.Kudrin and Fischer honoured by Euromoney at IMF/World Bank meetings in Washington , Euromoney, 10. oktober 2010.

Til tross for sitt nære og langvarige samarbeid med Putin, har han inte gått med i partiet Det Forente Russland.Cracking the Piggy Bank , av Svetlana Kononova, Russia Profile.org, 18. oktober 2010. Etter en uenighet med president Dmitrij Medvedev gikk Kudrin av fra finansministerposten i september 2011.Kudrin resigns as finance minister   , The Moscow News, 26. september 2011.

Etter sin avgang som finansminister ble han dekanus for det filosofiske fakultet ved Statsuniversitetet i St. Petersburg.

Fra april 2012 ledet han en organisasjon ved navn Komitéen for medborgerinitiativ (Комитет гражданских инициатив).

 Referanser 

 Eksterne lenker 

 Aleksej Kudrin , personlig hjemmeside
 Komitéen for medborgerinitiativ 

Kategori:Russiske politikere
Kategori:Personer fra Arkhangelsk
Kategori:Personer fra Dobele fylke
Kategori:Fødsler i 1960